
Класификация на информацията:
Ниво 1, [TLP-GREEN]
[image: ]РЕГИОНАЛНО УПРАВЛЕНИЕ НА ОБРАЗОВАНИЕТО – ВРАЦА


[image: ]
гр. Враца, ул. „С. Врачански” № 6, тел.: 092624643
електронна поща: rio_vraca@mon.bg, сайт: www.ruo-vratsa.bg


ДО
ДИРЕКТОРИТЕ НА
СРЕДНИТЕ УЧИЛИЩА,
ПРОФИЛИРАНИТЕ И ПРОФЕСИОНАЛНИТЕ ГИМНАЗИИ
И СПОРТНО УЧИЛИЩЕ
В ОБЛАСТ ВРАЦА



Относно:	съвместни действия за превенция на риска от неспазване на здравноосигурителните задължения при завършващите средно образование ученици




УВАЖАЕМИ ДИРЕКТОРИ,
Във връзка с нарастване на риска от неспазване на здравноосигурителните задължения от завършващите средно образование ученици, Националната агенция за приходите (НАП), чрез Министерството на образованието и науката, предоставя информационни материали (кратко видео, текст за публикуване на електронните страници на училищата и материали за публикуване в социалните мрежи), които следва да бъдат разпространени от училищата. 
Във връзка с това е необходимо да предприемете следните действия:
· да се изпрати съобщението за задълженията на зрелостниците за здравно осигуряване (Приложение 1) до учениците и техните родители чрез електронния дневник на училището;
· да се публикуват на интернет страницата на училището видеоматериалът от посочения в приложенията линк и съобщението до зрелостниците;
· да се публикуват на страниците на социалните мрежи на училището, в случай че разполагате с регистрации в такива (напр. Facebook, Twitter, LinkedIn, YouTube), материалите в Приложение 2.
При разпространяване на материалите следва да се съблюдава формата на файловете с цел интернет връзките да останат активни и да се достъпва конкретната информация. 


Приложения:
1. Приложение 1 – текст на електронно съобщение
2. Приложение 2 – материали за социалните мрежи
3. [bookmark: _GoBack]Приложение 3 – визия 
4. Линк към видеоматериал:
	https://www.facebook.com/reel/902052344215707

